Diari Oficial de la Generalitat Valenciana


Sumari del DOGV 4966, del 15-03-2005 (2005/2876)

ACORD d'11 de març de 2005, del Consell de la Generalitat, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Montichelvo.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/2876


Data del document
:   11-03-2005

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Montitxelvo
    * expropiació

ACORD d'11 de març de 2005, del Consell de la Generalitat, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Montichelvo. [2005/X2876]
  
El Consell de la Generalitat, en la reunió del dia 11 de març de 2005, va adoptar l'acord següent:
  
L'Ajuntament de Montichelvo, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'adquisició de bé urbà per a l'ampliació de carrer, PPOS 2004, obra núm. 148.
  
Aquesta declaració d'urgent ocupació es justifica per les raons següents: l'obra núm. 148 d'adquisició de bé urbà per a l'ampliació del carrer, ha de dur-se a terme perquè augmenta la seguretat rodada i vial, i a més perquè està vinculada a la subvenció atorgada per la Diputació Provincial de València, inclosa en el Pla Provincial d'Obres i Serveis de 2004, la qual cosa justifica àmpliament acudir a aquest procediment especial per tal de no perdre la referida subvenció.
  
La relació de propietaris, béns i drets afectats per l'expedient va ser sotmesa a informació pública i notificada a les persones interessades, de conformitat amb el que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i no s'han presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Montichelvo per a l'execució del projecte d'adquisició de bé urbà per a ampliació de carrer, PPOS 2004, obra núm. 148.
  
Relació de béns afectats
  
Propietaris: Gabriel Martínez Rius i Concepció Senarez Tarrazona.
  
Límits: dreta, camí de la partida; esquerra, casa d'Amèlia Climent Climent; i fons, casa de José María Soler Canet.
  
Inscripció: inscrita al Registre de la Propietat d'Albaida, inscripció 2a, tom 314, llibre 10, foli 125.
  
Urbana: urbana, propietat situada al carrer Pintor Sorolla, núm. 13, de Montichelvo, segons les dades del cadastre municipal urbà, referència cadastral 0881301YJ30008 B0001DS. I de la nota simple expedida pel Registre de la Propietat d'Albaida, de data 30 de juliol de 2004.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant al·legacions, només als efectes d'esmenar possibles errors que s'hagen patit en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
  
a) Recurs potestatiu de reposició davant del Consell de la Generalitat, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercir qualsevol altra via que estimen oportuna.
  
Castelló de la Plana, 11 de març de 2005
  
El vicepresident i secretari del Consell de la Generalitat,